Afrikaans | Wordworks
Wordworks Main Website
Playing & Learning Tips
Playing & Learning Overview
Read & Write with Me
Playing & Learning Downloads
Playing and Learning Together: Vroeegeletterdheid Tuis
Hierdie bladsy word gereeld op datum gebring, maak seker om dit gereeld te besoek.
Klik op die klank ikone vir klankweergawe van die teks.
Jy is welkom om hierdie bladsy met behulp van die onderstaande metodes te deel.
Het jy geweet? Om patrone te herken, is 'n belangrike deel van 'n kind se vroeë leer. Wanneer kinders met getalle werk, is daar patrone betrokke, en wanneer jou kind begin lees, sal sy patrone in letters en klanke sien. Die woorde kat, mat, vat en wat het byvoorbeeld almal die "-at"-klankpatroon. Read More
Daar is patrone oral om ons. Dit kan binne of buite die huis wees. Gesels met jou kind oor wat 'n patroon is. 'n Patroon is nie net 'n prentjie op sy eie nie, maar ook waar prente of vorms oor en oor herhaal word. Neem jou kind op 'n patroonjag deur die kamers in julle huis. Kyk rond of jy verskillende patrone sien. Jy sal dalk patrone op gordyne sien, of op 'n kombers en selfs op geskenk- of verpakkingspapier in die kombuis.
Kyk na 'n patroon en gesels oor wat jy sien en waarom dit 'n patroon is. Jou kind kan haar vinger oor die patroon beweeg. Loop die patroon reguit, rond, op of af? Loop dit sigsag of het dit kolle? Watter kleure is gebruik?
Gee jou kind papier en iets om mee te teken. Sy kan die patrone wat sy in die huis vind op papier natrek. Sy kan ook haar eie patrone teken. As sy hiermee sukkel, kan jy begin om 'n eenvoudige patroon te teken en dan jou kind help om dit te versier en te voltooi.
Vra en beantwoord vrae
Kinders wil gereeld weet wat die rede is waarom dinge gebeur en ons kan hulle nie altyd antwoorde gee nie. Ons kan hulle egter steeds aanmoedig om vrae te vra. Kinders gedra hulle soms beter as ons hulle vrae beantwoord en as hulle weet waarom 'n sekere ding gedoen moet word. Wanneer kinders vrae vra, leer hulle die taal wat nodig is om hulle eie vrae te vra. Read More
Hulle leer om vrae beleefd te vra, en leer dat die volwassenes om hulle vir hulle omgee en dat volwassenes verskillende tipes wysheid het. Dit kan dalk vir jou moeilik wees om te probeer vasstel wat dit is waaraan jou kind dink, maar as sy vrae vra, kry jy 'n idee van wat in haar gedagtes is en wat haar interesseer.
Soms vra kinders vrae waarop jy nie die antwoord weet nie. Moenie voel dat jy alles hoef te weet nie. Kinders kan ook van jou leer hoe om antwoorde op vrae te vind. Dit is goed vir kinders om te sien dat volwassenes ook leer en dat hulle ook antwoorde kan vind. Dit is goed vir kinders om te sien dat sommige vrae groot vrae is en dat ons nie al die antwoorde het nie. Dit is belangrik dat kinders veilig voel om vrae te vra en antwoorde te gee – selfs al is hulle antwoorde nie altyd korrek nie. Om foute te begaan en verkeerde antwoorde te gee, is deel van saam leer.
Sommige skole maak nou gereed om weer oop te maak. Jou kind sal baie vrae hê oor maskers, hande was, skool toe gaan en veilig voel. Gesels met jou kind oor wat haar skool gesê het en vra of sy enige vrae het. Vra haar mening oor waarom ons maskers moet dra en ons hande moet was. Om vrae te vra en vrae te beantwoord, is een van die maniere waarop kinders leer.
Pret met 'n hindernisbaan
Kinders hou daarvan om in, oor en om dinge in 'n hindernisbaan te beweeg en natuurlik sal hulle baie pret hê om te sien hoe jy ook deelneem. Vir vandag se aktiwiteit kan jy en jou kind pret hê deur saam in 'n hindernisbaan te speel. Read More
Hierdie aktiwiteit is 'n prettige manier om jou kind te laat oefen om te luister en om instruksies te volg, om bewegings- en posisiewoorde aan te leer en natuurlik om sy eie liggaam te beweeg en te oefen. Dit sal jou kind eindelose ure van pret verskaf en sal ook 'n uitdaging vir hom wees.
As jy buite in 'n tuin spasie het, gebruik enige bome in die omgewing; maak ook gebruik van tuinmeubels, 'n sandpit of speeltoerusting. Jy kan ook gebruik maak van stoele, 'n tafel, 'n leer, 'n mat, 'n springtou, 'n bal en so meer. As jy 'n hindernisbaan binne die huis maak, kan jy van meubels in die huis gebruik maak. Hou in gedagte dat die veiligheid van jou kind belangrik is terwyl hy rondbeweeg. Sorg dus dat die hindernisbaan veilig vir jou kind is.
Nadat jy en jou kind 'n baan opgestel het, laat hy jou instruksies volg om in die baan te beweeg. Gebruik soveel bewegingswoorde as moontlik. Jy kan byvoorbeeld sê, "Gly onder die mat, spring van die stoel af, kruip onder die tafel, en spring dan om aan die deur te raak". Gee jou kind die geleentheid om instruksies aan jou te gee en volg dit dan. As jou kind tevrede is daarmee dat jy tyd hou van hoe lank dit neem om die baan te voltooi, kan jy dit doen. Die hindernisbaan kan herhaalde kere gedoen word deur net elke keer die instruksies te verander.
Kinders hou daarvan om voor te gee as hulle speel en dit gee hulle die geleentheid om taal op 'n ander manier as die normale te gebruik. Hulle leer om te beplan en kreatief te wees. Kinders hou daarvan om stories wat hulle reeds gehoor het, te rolspeel, of om selfs lewensituasies na te maak, soos om 'n winkel te maak, skool-skool te speel of voor te gee dat hulle die werk van gesinslede in die huis doen of dít wat hulle by die werk doen. Read More
Dink aan 'n paar voorgee-speletjies wat jou kind sal geniet, of vra hom vir idees. Sommige idees kan insluit om in 'n restaurant te werk en kos te bedien, 'n taxi- of busbestuurder te wees, klere te koop of te verkoop, of om juffrou-juffrou of meneer-meneer te speel. Jy en jou kind kan selfs besluit dat julle liewers 'n storie wil rolspeel.
Gesels oor die storie en vra jou kind om goed te versamel wat hy kan gebruik om die storie te rolspeel. Jou kind sal dalk ou klere wil hê om aan te trek. Hy kan alledaagse goed gebruik wat in die huis te vinde is, soos komberse om 'n huis mee te maak, 'n haarborsel vir 'n telefoon of ou bokse/houers vir 'n stoof. Om dit meer prettig te maak, kan jy ander familielede vra om saam te speel.
Geniet goeie geselstyd
Wanneer daar met kinders gepraat word en as hulle die geleentheid gegee word om te praat, verbeter dit hulle taal vaardighede. Kinders met goeie taal vaardighede vind dit waarskynlik makliker om te leer lees en skryf. Daar is elke dag baie geleenthede om na jou kind te luister en met hulle te praat. Read More
Terwyl jou kind speel kan jy dalk se:
Hoe het jy…?
Luister aandagtig na jou kind se antwoord en moedig hulle aan om meer besonderhede en beskrywings te gee.
Oefen woorde speel-speel
Daar is baie woorde wat kinders gereeld sal teekom as hulle lees en skryf. Baie van hierdie woorde kan nie maklik uit geklank word nie en jou kind sal dit moet dikwels lees en skryf voordat hulle dit met selfvertroue kan herken en spel. Laat jou kind hierdie woorde op 'n prettige manier oefen. Read More
Hulle kan met 'n vinger of stok in die sand skryf, verf en 'n borsel kan op 'n buite oppervlak gebruik word, die woorde kan met speeldeeg gevorm word, of hulle kan met kryt op 'n bord of op 'n buite oppervlak skryf.
Lees een woord uit die lys wat ons voorsien het, se die woord vir jou kind, vra hulle om dit terug te se en gebruik dit dan in 'n sin. Se die woord weer en laat jou kind oefen op 'n paar prettige maniere om die woord te skryf soos ons voorgestel het. As jy sien dat hulle frustreerd raak moet jy jou hulp aanbied sodat hulle nie sukkel nie. Gee dan jou kind die volgende woord.
As jou kind hierdie woorde oefen sal dit hom/haar help om vinniger te lees, beter verstaan wat hy/sy lees en dit sal hulle help wanneer hulle hul eie sinne begin skryf.
Woordelys: die, en, ons, in, my, ek, is, by, het, vir, was, dit, sal, hou.
Aan hoeveel woorde kan jy dink?
Het jy geweet dat kinders dit makliker sal vind om te leer lees en skryf as hulle bewus is dat die woorde wat ons praat uit verskillende klanke bestaan? Luister speletjies help kinders om die geluide in gesproke woorde te hoor. Read More
Speel die luister speletjies saam met jou kind. Maak beurte om 'n begin klank en 'n kategorie te kies. Kyk nou aan hoeveel woorde jy en jou kind kan dink wat met daardie klank begin. Jy kan byvoorbeeld kos as 'n kategorie kies en "k" as 'n letter. Werk saam met jou kind om aan soveel moontlik woorde te dink wat met "k" begin bv koek, kool, kaas, komkommer. Onthou nou dat 'n woord soos klapper het 'n "kl" klank en knoffel 'n "kn" klank en nie "k" nie.
Sommige ander kategoriee kan die volgende insluit: diere, meisie name, seuns name, dinge in ons huis of die kombuis.
Jy kan vir jouself 'n tydsbeperking gee of met die speletjie voortgaan totdat julle nie meer aan woorde kan dink wat ooreenstem met daardie klank nie.
Maak 'n klein storie boekie
Stories is 'n uitstekende manier om kinders bewus te maak van nuwe woorde en idees in 'n kind se taal. Wanneer kinders na stories luister verbeter dit hul vermoe om te luister en te konsentreer. Wanneer daar 'n boekie van die storie gemaak word, wys dit vir kinders dat dit wat gepraat en gehoor word, ook op 'n betenisvolle manier neergeskryf kan word en oor en oor geniet word. Read More
Vind 'n warme, gerieflike plekkie en vertel jou kind 'n storie. Dit kan een wees wat jou kind alreeds ken, of 'n storie wat jou kind nog nie gehoor het nie. Nadat jou kind klaar geluister het, praat oor hul gunsteling deel van die storie. Vra jou kind om jou te vertel wat hy/sy onthou wat aan die begin en aan die einde van die storie gebeur het.
Vou nou 'n klein boekie. Laat jou kind 'n sin op elke bladsy skryf. Jy kan die sinne skryf soos jou kind praat of of jy kan help deur dele van die woord te skryf. Laat hy/sy 'n prentjie teken wat by elke sin pas.
Jou kind sal nooit moeg word van luister hoe jy 'n storie lees of vertel nie en sal dikwels graag ook vir jou 'n storie wil vertel.
Dis storie tyd!
As jou kind met ' sokkie-pop rolspel, kan dit voorkom asof hy/sy net speel, maar onthou dat elke speel geleentheid 'n kans is om te leer. Hierdie aktiwiteit leer kinders om na 'n storie te luister, die verhaal in die regte volgorde te herhaal en hul verbeelding te gebruik om ook iets tot die storie by te dra. Jou kind mag miskien meer gemaklik voel om hulself vrylik uit te druk as hy/sy met behulp van die sokkie-pop praat. Read More
Begin hierdie aktiwiteit deur een of meer sokkie-poppe met jou kind te maak. Jy benodig sokkies, knope of bottel proppies vir die oe, stukkies lap,linte, naald en gare, gom, kant of ander geskikte items wat jy tuis kan vind om die sokkie-karakter te maak..
As jou poppe gereed is om mee te speel, kies 'n storie wat jou kind ken of jy kan selfs‸ een opmaak! Gebruik nou saam die poppe om die storie te vertel en op te voer. Onthou om jou stem te verander volgens dit van die karakter wat praat en wys hoe jou pop optree as hy gelukkig, hartseer of slaperig voel.
Kinders gebruik graag hul verbeelding. Jy moet pret he met jou kind deur saam met hom/haar toneel te speel.
Neem notisie van een nuwe ding wat jou kind kan doen
Dink aan die kinders in jou sorg en die dinge wat jy hulle hierdie week geleer het. Sommer alledaagse dinge soos om hulle self aan te trek, hoe om hul eie tasse te pak en hoe om volwassenes te groet!Het hulle jou hierdie week gehelp om 'n maaltyd te kook? Of selfs met koppies meet en eiers tel soos jy hulle byvoeg? Het hulle help tafel dek en die messe, vurke en lepels getel? Het julle dalk die wasgoed saam sorteer? Kinders leer die heeltyd van ons. Read More
Hulle leer Wiskunde, Taal en Lewensvaardighede deur daaglikse aktiwiteite. Volgende keer as jy en jou kind saam 'n takie verrig dink aan een wat jou kind alreeds ken. Dink dan aan een nuwe ding wat jy vandag opgelet het wat hulle kan doen. Vertel jou kind wat jy opgelet het.
Sing 'n liedjie saam
Kinders hou van aksie liedjies en rympies. Dit moedig hulle aan om hul liggaame aktief te hou en hul denkvaardighede te ontwikkel. Die herhaling in aksie liedjies en rympies help jou kind om nuwe woorde aan te leer en die nuwe woorde met die aksie te verbind. Read More
Ons het 'n liedjie aangeheg en wil graag he dat jy dit met jou kind moet sing en die aksies moet doen. Sing dit oor en oor sodat hulle die woorde kan leer asook die aksies wat daarmee gepaard gaan. Jy kan 'n opname maak wanneer jou kind die liedjie sing en die aksies doen. Jy kan die opname met familie lede of vriende deel deur hulle 'n teksboodskap te stuur.
Watter ander aksie rympies en liedjies ken jy en jou kind alreeds? As jou kind 'n nuwe of 'n ander liedjie kies, kan hy/sy hul eie nuwe of verskillende bewegings uitwerk. Laat jou kind hul gunsteling deel van die rympie of liedjie teken. Geniet hierdie aktiwiteit saam!
Kop en skouers, kniee en tone
Kniee en tone, kniee en tone'
Ons almal klap saam hande!
Arms en bene, mond en neus,
Mond en neus, mond en neus,
Arms en bene, mond en neus
Hoe slim is jou neus?
Met hierdie aktiwiteit kan jou kind pret he deur goed te vind wat 'n reuk het.. Dit gee hulle die geleentheid om nuwe beskrywende woorde te leer en te gebruik en dit laat hulle toe om besluite te neem oor waarvan hulle hou en waarvan nie. As jy jou kind se mening vra dui dit aan dat jy hulle denkwyse respekteer. Read More
Loop 'n draai binne en buite jou huis en sorg dat jy papier en iets het om mee te teken. Vra jou kind om voowerpe te vind wat 'n reuk het. Gesels met jou kind en probeer soveel moontlik verskillende woorde vind om die reuk van elke item te beskryf. Jy mag vind dat 'n kaggel rokerig ruik, tandepasta kan na peppermint of vars ruik, kerrie kan kruierig ruik, seep ruik skoon en vars, vuil skoene ruik sleg, rou vis ruik soos see en parfuum ruik soet soos blomme. Jou kind mag miskien woorde soos vieslik, smul-lekker en aaklig gebruik of selfs hul eie woorde uit dink. Moedig hierdie aan en deel met jou kind wat jy dink oor hoe die voorwerp ruik.
Teken 'n prentjie van elke item en skryf die naam daarvan langs die prentjie. Jou kind kan nou 'n gelukkige of hartseer gesiggie langs elke prent teken, afhangend of hulle van die reuk gehou het of nie!
Kom ons speel saam
As jy tyd maak om jou kind waar te neem, sal jy bewus raak van wat hulle doen, wat hulle reeds weet asook waarin hulle belang stel. Jy kry die geleentheid om te sien hoe hulle hul idees uitbrei en jy kan ook luister na hoe hulle probleme tydens hul speletjies oplos. Read More
Neem jou kind waar terwyl hy/sy 'n voorgee- speletjie doen. Probeer hulle klink of optree soos iemand wat jy herken? Wag 'n bietjie om te sien wat volgende gaan gebeur en hoe hulle met oplossings vorendag kom. Na 'n rukkie vra jou kind of jy mag deelneem aan die speletjie. Volg dan die leier. Jy mag dalk 'n rol kry om te speel. Jou kind mag se: " Mammie kan ek wees, en ek sal mammie wees".
Kinders leer die beste as hulle in iets belangstel, so laat hulle die leiding neem tydens die speletjie. Toon belangstelling in dit wat hulle interesseer!
Het jy al van African Storybook gehoor? Wordworks beveel die African Storybook webblad aan. Dit bevat meer as 1300 unieke vrylik beskikbare storieboeke in baie Afrika tale. Jy kan direk toegang verkry tot die storieboeke vanaf die webblad. Read More
Jy kan die African Storybook Reader App gratis aflaai van die App Store of Google Play. Die App stoor die storieboeke op jou foon of tablet sodat jy en jou kind kan lees sonder die bekommernis van internetverbinding. Ons nooi jou uit om die storie boek titels wat ons aanbeveel, te probeer. Geniet die lees!
'n Smullekker toebroodjie
Die maak van 'n toebroodjie bied jou kind die geleentheid om nuwe woordeskat aan te leer, instruksies te volg, eenvoudige lewensvaardighede aan te leer en pret saam met jou te hê. Gesels met jou kind oor sy gunstelingtoebroodjievulsel. Laat hom toe om sy verbeelding te gebruik en 'n paar dinge te noem wat 'n mens kan gebruik om 'n toebroodjie te maak. Read More
Kyk in jou yskas of koskas om te sien wat daar is om 'n toebroodjie te maak. Vra jou kind om die bestanddele te noem terwyl jy dit bymekaar kry. Nou kan julle saam die toebroodjie maak.
Gee jou kind die kans om soveel moontlik aan die aktiwiteit deel te neem. Praat oor wat jy doen terwyl jy besig is. Byvoorbeeld: "Kom ons rasper die kaas, want dit kan as vulsel vir die toebroodjie gebruik word", of "Skraap net 'n klein bietjie botter of margarien op 'n slag op jou mes." Vra nou jou kind wat hy dink volgende gedoen moet word.
As die toebroodjies gereed is, sny dit, geniet dit saam en gesels oor hoe lekker dit smaak. Vra jou kind om die bestanddele wat hy gebruik het, te teken. Neem 'n foto van die heerlike toebroodjie of een waar een van julle die toebroodjie geniet. As daar 'n familielid of 'n vriend is met wie jy lanklaas kontak gehad het, kan jy die foto met WhatsApp aan hulle stuur.
'n Prettige vasvra-speletjie
Het jy al ooit gedink aan wat jou kind alles kan leer deur na 'n winkelbrosjure te kyk? Sy kan die name van voorwerpe en produkte leer, waar dit vandaan kom en hoe om dit te gebruik. Sy kan beginklanke in woorde herken en wiskunde-vaardighede aanleer, soos om voorwerpe te tel en kleure te identifiseer. Jy benodig 'n advertensieblad soos die soort wat jy in 'n koerant of by winkels vind. Read More
Hier is 'n prettige vasvra-speletjie wat jy met jou kind kan speel. Julle kan saam die antwoorde soek. Dit is nie 'n toets nie en jou kind moet nie onder druk voel wanneer julle dit speel nie.
Hier is 'n paar idees: Noem iets wat ons van 'n koei kry. Noem iets wat met 'n "b" begin. Omkring iets wat oranje is. Tel hoeveel souterige goed daar is. Soek twee dinge wat rond is. Noem iets wat jy eers moet gaarmaak voordat jy dit kan eet. Soek vier dinge wat jy graag by jou partytjie sou wou hê.Soek iets wat groen en gesond is. Noem iets wat jy kan drink.
Jy kan jou eie vrae saamstel. Jou kind sal dit dalk ook geniet om vir jou 'n paar prettige vrae te vra.
Doen 'n prentewandeling
Het jy geweet as jy oor prente gesels voordat jy 'n storie lees, sal dit jou kind help om die storie te verstaan voor hy dit lees? Prente gee leidrade vir nuwe woorde. Dit help kinders om verbande tussen hulle eie lewens en hulle ervarings te tref. Dit help hulle ook om te voorspel wat in die storie gaan gebeur. Read More
Ons het 'n paar prente aangeheg. Dit is van 'n "Bookdash"-boek met die titel "Ek kan myself aantrek". Gebruik hierdie aanwysings om jou kind te help wanneer julle oor prente praat.
Wat sien jy? Waaraan dink jy? Kan jy onthou toe …? Wat sal jy doen as …? Wat dink jy gaan gebeur?
Onthou, as kinders die vermoë het om oor hulle idees te gesels, sal hulle beter lesers en skrywers word.
Hoe is die weer?
As jy 'n daaglikse weerkaart met jou kind maak, word jou kind bewus van die wêreld om hom, asook van hoe tyd verloop. Dit brei sy woordeskat uit, want hy word blootgestel aan woorde soos mistig, bries, warm, koel, bibber, waai, sonnig, winderig en bewolk. Dit ontwikkel jou kind se denkvaardighede omdat hy aangemoedig word om sy mening te gee asook om ooreenkomste en verskille wat hy waarneem, te beskryf. Read More
Verdeel 'n leë bladsy in sewe blokke van dieselfde grootte. Jy kan ook die karton van 'n ontbytgraanhouer gebruik. Die blokke moet groot genoeg wees sodat jou kind daarin kan teken. Skryf die dag van die week boaan elke blok: Maandag, Dinsdag, Woensdag, Donderdag, Vrydag, Saterdag en Sondag.
Julle kan elke dag buitentoe gaan of selfs net deur die venster na die weer kyk. Gesels oor die weer en moedig jou kind aan om al sy sintuie te gebruik om dit te beskryf. Jy kan vrae vra soos: "Wat sien jy? Wat hoor jy? Hoe laat hierdie soort weer jou voel? Wat sal jy vandag dra?"
Laat jou kind 'n eenvoudige prent van die dag se weer in die blok van daardie dag teken. Aan die einde van die week kan jy en jou kind saam na die weerkaart kyk en dan gesels julle oor wat julle sien. Jy kan vrae vra soos: "Op watter dae het ons dieselfde weer gehad? Op watter dae het die wind gewaai? Hoe was die weer Woensdag? Watter dag van die week was vir jou die beste? Hoekom?"
Dinge waarvan ek hou
Gesels met jou kind oor haar geliefkoosde dinge. Wat is haar gunstelingkos? Van watter kleure hou sy? Van watter aktiwiteite hou sy? Wat is haar gunstelingdier? Watter speletjies speel sy graag? Dit is altyd waardevol om tyd met jou kinders deur te bring sodat jy vertroud raak met die dinge waarvan sy hou. Ruim ook tyd in om vir haar te vertel van die dinge waarvan jy hou. Vou 'n klein boekie: (Instruksies hier). Op die voorkant van die boekie skryf jy 'n titel: Dinge waarvan ek hou. Read More
Skryf 'n verskillende sin op elke bladsy. Die sin beskryf die dinge waaroor jou kind gepraat het. Jy kan die sin begin met: My gunsteling … of Ek hou van …
Onthou, dit is ook goed dat jou kind probeer-'n-bietjie-skryfwerk toepas.
Dit verg baie dinkwerk van haar om oor 'n klank praat en te besluit hoe om dit voor te stel.
Jou kind kan die beginklank skryf en jy kan die woord voltooi. Onthou om altyd haar skryfpogings te prys.
Lees die sin saam en moedig jou kind aan om 'n prent te teken wat by die sin pas.
Nou het julle nog 'n klein boekie wat julle as deel van julle mini-biblioteek by die huis kan voeg!
Teken met jou kind
Kinders hou daarvan as volwassenes saam met hulle deelneem in 'n aktiwiteit. Wanneer jy en jou kind teken, gesels met jou kind oor hoe jy dinge wat jy sien, gaan teken. Jou kind hoor wat jy dink en dit sal hom/haar wys watter oordeels-tegniek hy/sy kan gebruik wanneer hulle hul eie tekeninge maak.Jou benodighede sal insluit kryt, papier, bordkryt en 'n beton-oppervlak om op te teken. Of jy kan met 'n stok in die sand teken. Read More
Wys jou kind hoe jy teken wat jy sien. Dink hardop terwyl jy teken. Byvoorbeeld jy kan se: "Ek teken daardie vensters daar oorkant. Ek sien 'n glas vierkant en dit het tralies wat afwaarts loop. Daar is 'n houtraam rondom die vensters. Die gordyne is pienk so ek sal hulle pienk inkleur. Die vensters is effens stowwerig so ek dink ek sal dit liggrys inkleur.
Moedig jou kind aan om ook te teken wat hy/sy sien. Let op hoe lank jou kind se belangstelling in die tekenwerk gevestig is. Bly jou kind langer gefokus as wat daar verwag is? Miskien het hulle meer gereeld kleur verander? Miskien voeg hulle meer besonderhede in die prentjie?
Deel met hulle wat jy oplet en prys hulle tekenpogings!
Kom ons doen huishoudelike takies
Het jy geweet dat as jou kind met huishoudelike takies help, kan dit hom/haar aanmoedig om trots te wees dat hul deel van die gesin is? Dit leer hulle ook onafhanklikheid en verantwoordelikheid. Deur 'n lys van take te maak help dit jou kind om te besef dat skryf nuttig is en tog 'n doel het. Read More
Jy en jou kind kan saam 'n lysie maak van al die huishoudelike takies. Hier is 'n paar idees pak speelgoed weg, sit vuil klere in die wasgoedmandjie. Dek die tafel, voer die troeteldiere, maak die bed op, ruim die kamer op, was skottelgoed, trek onkruid uit. Vra jou kind om 'n prentjie te teken wat by elke taak pas.
Skryf neer wie verantwoordelik is vir elke takie. Maak seker dat die takies waarvoor jou kind verantwoordelik is, veilig is en van toepassing vir hul ouerdoms groep. Los 'n spasie oop sodat jou kind 'n regmerkie of kruisie kan maak langs die takies wat hy/sy voltooi het.
Wat 'n prettige manier om jou kind te help leer om verantwoordelikheid te neem en 'n bydra te lewer tot hul familie lewe.
Luister na 'n storie
Jy benodig goedjies van regoor die huis soos klere, meubels en speelgoed sodat jy en jou kind saam die storie kan rolspel. Ons het een van "Bookdash" se stories gekies, "Skilpad soek sy huis" https://bookdash.org/books/tortoise-finds-his-home-by-maya-fowler-katrien-coetzer-and-damian-gibbs/ Read More
Vind 'n gemaklike, warm kuierplek vir jou en jou kind. Vertel jou kind wat die titel van die storie is en wys hulle die prentjie. Vra hom/haar om te raai waaroor die storie gaan. Nou luister saam na die storie.
Nadat julle na die storie geluister het, vra jou kind watter gedeelte van die storie hy/sy die meeste geniet het en deel met jou kind watter deel van die storie vir jou die beste was.
"Het iets soos hierdie al met jou gebeur?" "Hoe het jy gevoel?" Kyk of dit wat jou kind aan die begin van die storie geraai het, naastenby reg is teenoor wat werklik in die storie gebeur. Gebruik die goedjies wat jy versamel het en rolspel die storie saam.
Jy kan dit op die foon opneem en na iemand stuur na wie jy verlang ….jou ouma/oupa of 'n vriend. Wat 'n wonderlike manier vir jou kind om kontak te maak met iemand wat hulle 'n rukkie gelede laas gesien het.
Hierdie aktiwiteit gee vir jou en jou kind die geleentheid om spesiale oomblikke met mekaar te deel. Wanneer kinders na stories luister, word hulle taal, geheue en kreatiewe denk-vaardighede ontwikkel.
Dit is prettig om 'n storie te rolspel en is 'n goeie manier om kinders te help om die storie te onthou.
Kan jy raai watter dier dit is?
"Kan jy raai speletjies" help kinders om hul gedagtes en idees te organiseer. Hulle leer nuwe kennis op 'n prettige manier. As kinders begin raai of vrae vra, is dit belangrik om geduldig te wees en hulle aan te moedig en te prys al begaan hulle foute. Soek foto's van vyf verskillende diere. As dit moeilik is, kan jy en jou kind prente van verskillende diere teken. Read More
Elke diere prentjie moet op sy eie stuk papier of karton wees. Gesels eers saam oor elke dier op die prentjie voordat jy die speletjie begin. Praat oor hoe die dier lyk. Wat sal hy eet? Waar sal hy woon? Is dit 'n wilde of mak dier? As jy daaraan kan raak, hoe sal dit voel? Wat dink jy, swem, loop of vlieg die dier?
Speel nou die speletjie. Plaas die diere prente in 'n stapel aan die kant. Neem beurte om 'n prent te kies sonder dat die ander persoon jou prent sien. Die persoon sonder die prent stel 'n paar vrae om te raai wat die dier is. Jou kind sal miskien net diere se name wil uitroep totdat hy/sy reg is, maar moedig hom aan om na te dink oor wat hulle wil vra. Gee hulle die prentjie as hulle reg raai. Moenie dat jou kind sukkel sonder jou hulp nie.
Skilder 'n prentjie
'n Prettige manier om merke op 'n bladsy te maak, is om daarop te verf. Verfwerk berei jong kinders voor om later te skryf. Behalwe dat dit prettig is, help verfwerk kinders se handspiere ontwikkel en moedig dit hulle aan om hulle idees op papier neer te sit. Jy sal verf, papier of karton, en 'n verfkwas benodig. As jy nie verf het nie, kan jy en jou kind saam julle eie verf maak. Jy kan die resep volg wat ons aangeheg het. Read More
As jy nie verfkwaste het nie, kan jy 'n spons, 'n ou tandeborsel of 'n groot veer gebruik. Natuurlik is dit baie prettig om jou vingers te gebruik om te verf.
Berei 'n spasie voor vir jou kind om op te werk. Wees voorbereid dat dinge 'n bietjie morsig kan raak. Laat jou kind 'n prentjie skilder van iets waarvan hy/sy hou of 'n gunsteling deel van 'n storie wat jy saam met jou kind gelees het. Moedig jou kind aan om oor sy/haar prentjie te praat en prys jou kind se pogings. Daar is geen regte of verkeerde manier wanneer kinders skilder nie. Hierdie soort aktiwiteit help om kinders se woordeskat en denkvaardighede te verbeter. Dit bou ook die kind se fisiese vaardighede wat hy/sy nodig het om te skryf.
Resep om verf te maak: ¼ koppie sout, ½ koppie meel, ½ koppie water, Voedsel kleursel
Instruksies: Meng die meel en sout in 'n bak. Voeg 'n paar druppels voedsel kleursel by die water. Gooi die gekleurde water by die meel en sout mengsel. Roer tot al die klonte opgelos is. Voeg meer of minder water by afhangend van hoe dun of dik jy jou mengsel wil he.
Wanneer kinders met speeldeeg speel, oefen dit hul vingers en versterk dit die spiere wat nodig is om te skryf. As kinders 'n goeie woordeskat het en die vermoee om idees in volgorde te plaas, help dit hulle om beter te lees en skryf. Hierdie aktiwiteit bemoedig kinders om 'n storie te herroep en hul woordeskat op te bou terwyl hulle lekker speel. Vir hierdie aktiwiteit benodig jy speeldeeg. Read More
Jy kan stokkies, klippies, blare, blomme, krale, bottel proppies en ander goed versamel sodat dit byderhand is as jou kind dit dalk wil gebruik wanneer hy/sy met die speeldeeg besig is.
Vra jou kind om oor die mense, diere of denkbeeldige dierasies te gesels wat hy of sy miskien in een van die stories gehoor of gelees het. "Watter karakter was jou gunsteling?" Hoe het dit gelyk?" Gee jou kind kans om hul gunsteling karakter met die speeldeeg te maak. Hulle kan van die voorwerpe wat hulle kollekteer het, gebruik om hul karakter te voltooi.
Wanneer hulle klaar is, gesels oor die karakter – "Het dit 'n naam? Waar woon dit? Wat is die karakter se gunsteling ding om te doen? Het jou karakter vriende? Watter snaakse of interesante ding het eendag met jou karakter gebeur?" "As dit kon praat, wat sou dit se?"
Laat jou kind 'n prentjie van hul karakter teken en skryf dan 'n sin daaroor. Jy kan die sin vir jou kind skryf of jy kan kan jou kind help deur sommige woorde of dele van woorde te skryf.
Daarna of op 'n ander dag kan jy 'n ander speeldeeg karakter met jou kind maak. Saam kan julle 'n nuwe storie skep met die twee karakters.
Speel met woorde
Daar is baie woorde wat gereeld voorkom in leesboeke vir kinders. Baie van hierdie woorde kan nie geklank word nie. Kinders moet hierdie woorde baie keer lees en skryf voordat hulle dit met selfvertroue kan herken en spel. Hierdie speletjie gee kinders die geleentheid om hierdie vaardigheid te oefen. Jy kan hierdie speletjie binne of buite speel. Kies 5 – 7 woorde uit die lys: die, en, ons, in, my, ek, is, by, het, vir, was, dit, sal, hou. Read More
Vir buite spel het jy 'n plat beton- of sand oppervlak nodig waarop jy kan krap of trek, asook kryt, 'n stok of 'n klip om die blokke en woorde op die oppervlaktes te teken. Vir binne spel, skryf die woorde wat jy gekies het op stukke karton en maak 'n paadjie daarmee. Verduidelik aan jou kind om versigtig te wees en om langs die woord te stap of te spring sodat hy nie op die karton gly en homself seermaak nie.
Wys jou kind hoe om te speel. Spring in elke blok en se elke woord terwyl jy spring. Laat haar nou 'n beurt neem en as sy nie 'n woord ken nie, se aan haar wat die woord is. Moenie dat sy sukkel nie. Speel die speletjie weer met ander woorde.
Kinders hou daarvan om te beweeg en in hierdie speletjie geniet hulle dit om dit saam met jou te doen en te oefen.
Pret met 'n voel-sakkie
Wanneer jou kind 'n goeie woordeskat het, help dit hom/haar om aan moeilike woorde te dink wat hy/sy in boeke teekom en dit sal hul skryfvaardighede verbeter. Hierdie aktiwiteit stel jou kind in staat om woorde te hoor en te gebruik wat hy/sy nie normaal weg sou gebruik nie. Versamel 'n paar goedjies wat verskillende teksture het. Read More
Elke voorwerp moet anders voel as 'n kind daaraan raak. Hier is 'n paar idees van wat jy kan kollekteer: 'n donserige speelding, 'n lepel, 'n potskuur, 'n klip, 'n stukkie lappie, iets koud uit die yskas, 'n plastiese pakkie, 'n haarborsel.
Plaas al die voorwerpe in 'n sakkie of dosie – vra jou kind sonder om te kyk, om sy hand in die sakkie te steek, een voorwerp in sy hand te hou en dan te beskryf hoe dit lyk. Dit is heeltemal aanvaarbaar as jou kind met sy eie woorde opkom om te beskryf hoe die voorwerp voel.
Verwelkom jou kind se verbeeldingsryke woorde. As jou kind dit moeilik vind om die regte woorde te vind, moet jy hom/haar reghelp. Jy kan se: "Is dit hard, sag, donsig, stekerig, koud, glad, grof, taai. Laat die kind nou die voorwerp uithaal om te kyk wat dit is wat hy/sy beskryf het. Help jou kind om die voorwerp te noem en vra: "Hoe kan jy dit gebruik?" "Waarvoor anders kan dit gebruik word?"
Gesels oor hoe een voorwerp in meer as een groep kan inpas bv 'n haarborsel kan stekerig, skerp of glad voel: 'n potskuur het somtyds 'n sagte spons op die eenkant en 'n growwe pleister op die ander kant.
Wat 'n lieflike gesprek om met jou kind te he!
Neem kennis van wat jou kind alreeds geleer het
Kinders leer vinniger en begaan minder foute wanneer hulle gemaklik en vol selfvertroue voel. Neem kennis van wat jou kind leer terwyl hulle besig is met 'n aktiwiteit wat hulle geniet, soos luister na 'n storie, teken 'n prent, bou 'n legkaart of kook saam met jou. Read More
Teen hierdie tyd kan hulle al meer besonderhede in hulle tekeninge voeg dan voorheen.
Miskien is die stories waarna hulle luister nou 'n bietjie langer of miskien vra hulle vrae wat aandui dat hulle oor die storie nadink.
Wanneer jy oplet dat hulle iets geleer het, se aan hulle dat jy dit opgelet het. Wees spesifiek en se: "Ek hou daarvan dat jy so baie kleure gebruik!" of "Jy vra sulke goeie vrae".
Om jou sukses en die vordering van jou kind te vier, stuur 'n foto waar hy/sy hul gunsteling opvoedkundige aktiwiteit doen. Vertel ons wat hulle nou in staat is om te doen wat hulle nie voorheen kon gedoen het nie.
Maak pannekoek saam
Het jy geweet dat jou kind sommer baie kan leer deur saam met jou te werk? Volg die eenvoudige resep hieronder om heerlike pannekoek te maak – dis perfek vir 'n verjaarsdagparty of 'n lekkerny gedurende hierdie inperkingstyd. Read More
Vra jou kind om jou te help om alles wat julle benodig bymekaar te kry, die bestanddele te meng en die stappe te volg. Onthou om altyd toesig te hou wanneer jong kinders in die kombuis is.
Wanneer julle klaar die pannekoek gemaak en geniet het, gee dan jou kind stukkies papier of karton. Help hulle om die stappe te noem wat hulle gevolg het. Teken en skryf elke stap op 'n aparte stuk papier. Plak die stappe in orde op die yskas, op die kas of in 'n resepteboek sodat jy dit later weer kan gebruik.
Dis lekker om saam te kook en 'n resep te volg en dus op 'n prettige manier taal leer. Terwyl julle die bestanddele meng, gesels oor hoe dinge saamwerk bv. bakpoeier laat die mengsel styg, en eiers hou die bestanddele bymekaar. Kinders leer woorde wat betrekking het tot meting soos koppie, teelepel, 'n knippie en hulle kan uitwerk hoeveel 'n koppie of driekwart koppie is. Die kinders kan tel hoeveel pannekoeke hulle gemaak het, en kan dus bereken hoeveel hulle sal kry as hulle die resep verdubbel. Wat 'n wonderlike manier om Wiskundige konsepte te ontwikkel.
Hulle leer hoe om dinge in volgorde te doen en die volgorde te herhaal wanneer hulle weer hierdie lekkerny maak. Die feit dat hulle die resep neergeskryf het, is baie voordelig.
Kinders dink aan die bolaag wat hulle oor hul pannekoek kan strooi. Hulle dink kreatief want hulle moet kyk wat by die huis beskikbaar is. Dis 'n goeie oefening vir probleem-oplossing want hulle moet besluit watter geure die beste sal saamwerk.
Jy benodig : 1 koppie meel, 2 teelepels bakpoeier, knippie sout, kwart koppie suiker, 1 eier, driekwart koppie melk, 1 teelepel vanilla geursel
Metode: Meng meel, bakpoeier en suiker in 'n bak saam. Roer die eier, melk en vanilla geursel by die mengsel in. Gooi lepelsvol in 'n pan wat 'n bietjie olie bevat. Bak aan beide kante. Bedien deur jou gunsteling bolaag oor te strooi. Maak 6 – 8 pannekoeke.
Sorteer die wasgoed
Vra jou kinders om jou te help om die wasgoed te sorteer wanneer jy gereed is om dit weg te pak. Sorteer en pas is 'n belangrike vaardigheid vir kinders. Dit help hulle om ooreenkomste en verskille in voorwerpe te herken. Read More
Dit sal hulle help om ooreenkomste en verskille in letters en klanke te herken wanneer hulle leer lees en skryf. Dit sal hulle ook help om wiskundige konsepte soos "dieselfde:, "verskillend", "meer as", "minder as" en "dieselfde" te verstaan. Gesels met jou kind en moedig hulle aan om te dink oor watter goed bymekaar pas en rede daarvoor.
Jy kan se: Laat ons al die sokkies bymekaar sit. Laat ons nou pare vind wat bymekaar pas en ek sal dit opvou. Pas hierdie sokkies nog steeds vir jou? Wil jy dit hou of is dit te klein? Kom ons sit nou al die sokkies bymekaar. Laat ons nou eers sokkies vir pappas of mammas of susters soek. Wie se sokkies is die langste/kortste/dikste/dunste?
Vra jou kind wat anders nog sorteer kan word. Help jou kind as jy sien hulle sukkel om te besluit. Hulle kan al die T-hempde, sokkies of handdoeke bymekaar sit. Hulle kan klere van verskillende familielede bymekaar sit. Hulle kan klere met dieselfde kleur sorteer. Skei warmweerklere van koelweerklere asook onderklere van buiteklere. As jou kind die voorwerp kan benoem en weet aan watter groep of kategorie dit behoort, help dit jou kind om die woord meer te verstaan. As 'n kind 'n woord meer verstaan help dit hulle om dit te onthou en sal hulle die woord kan gebruik wanneer hulle praat, lees en skryf.
'n Geheue speletjie
Benodighede: 4 of 5 klein voorwerpe van regoor die huis, 'n skinkbord of tafel, -'n lap om oor voorwerpe te gooi. Die getal voorwerpe sal afhang van die ouderdom van die kind. Vir kinders wat hul letterklanke leer, kan elke voorwerp miskien dieselfde begin klank of fokusklank bevat. Read More
Plaas die voorwerpe op die tafel of op die skinkbord. Jy en jou kind noem dan die name van die voorwerpe. Gooi die lap oor die voorwerpe. Vra nou jou kind om elkeen van die voorwerpe wat onder die lap is en wat hulle kan onthou, te noem en te teken. Haal die lap af en kyk of jou kind al die voorwerpe onthou het. Vra nou jou kind om weg te kyk of hulle oe toe te maak terwyl jy een van die voorwerpe verwyder. Vra jou kind om weer na die voorwerpe te kyk en te noem watter voorwerp jy verwyder het. Jy kan hierdie speletjie weer met ander voorwerpe doen, solank jou kind dit geniet.
Neem beurte met die speletjie want jou kind sal graag wil probeer om jou "uit te vang" deur iets te verwyder wat hulle hoop jy nie sal onthou nie. Die speletjie moet prettig wees en jou kind moet selfversekerd en suksesvol voel. Prys altyd hulle pogings.
n' Geheue speletjie
'n Voorwerpe-jag speletjie
Skryf die klanke "b", "m", "p", "r", "s", "t" op aparte stukkies papier. Vou dit op en gooi dit in 'n hoed. Laat jou kind toe om een klank uit die hoed te haal. Jou kind soek dan vir voorwerpe in die huis wat met die fokus klank begin of wat die klank bevat. Read More
Onthou in Engels en Afrikaans is die fokus klank aan die begin van die woord soos "p" vir pot en "s" vir sokkie. In isiXhosa is die fokus klank bv "m" in imali en isiZulu "t" in itafula.
Se aan jou kind: "Ek gaan jou 'n paar minute gee om soveel moontlik voorwerpe te vind. Maak seker dit is veilig om te dra. Hierdie voorwerpe moet met 'n "t" begin. Bring die voorwerpe een op 'n tyd na die tafel of die mat. Moenie alles gelyk dra nie. As jy die sein hoor is die speletjie verby! Die sein kan 'n klokkie of fluit wees, 'n handklap of jy kan met 'n lepel op die pot tik.
Jou kind benoem nou al die voorwerpe wat hulle gekollekteer het. As jou kind 'n fout begaan, prys hulle poging en korrigeer hulle sagkens. "Ja dit is 'n bal en dit begin met "b". Dit klink anders as 'n "t". Kan jy dit hoor?
Speel nou die speletjie deur 'n ander klank uit die hoed te haal. Hierdie aktiwiteit is van goeie nut vir kinders wat hulle letterklanke leer, om woordeskat te ontwikkel, asook om luister en probleem oplossings- vaardighede te ontwikkel.
Dink daaroor: hulle moet die voorwerpe benoem, luister vir die klank wat hulle soek en dan 'n besluit neem of hulle die voorwerp moet neem of nie. Jong kinders hou daarvan om te beweeg en geniet enige jagspeletjie.
Die maak van prentkaarte
Om die prentkaarte te maak sal jy ou tydskrifte of pamflette, 'n liniaal, 'n potlood, sker, karton en gom benodig. Knip prente uit en plak een prent op 'n stuk karton. Read More
Gebruik een prentkaartjie op 'n tyd. Jy en jou kind gesels dan saam oor die prent en gee die regte woorde vir die voorwerpe waarna julle kyk.
Vra jou kind om iets in die prentjie uit te wys of te rolspel wat hulle in die prentjie sien. Miskien is dit 'n prentjie van iemand wat hardloop, touspring of dans.
Hierdie is 'n prettige manier om woordeskat uit te brei bv se vir die kind: Dis 'n beker en dit het 'n handvatsel om vas te hou. Dit het 'n bodem wat toe is en bo is dit oop sodat jy daaruit kan drink.
Dis baie belangrik om kinders te help om hulle luistervaardighede te ontwikkel. As jy goeie luistervaardighede het, kan jy verstaan waaroor of waarvan iemand praat en sa jy in staat wees om instruksies te volg en om take te voltooi. Read More
Wanneer jong kinders leer om te lees en skryf, is dit noodsaaklik dat hulle die verskillende klanke in woorde hoor.
Een manier om kinders te help om aandagtig te luister, is om die geraasvlak rondom hulle te verminder.Skakel die televisie of radio af sodat kinders aandagtig na die klanke rondom hulle kan luister. Vra hulle watter klanke hulle binne die huis asook buite die huis hoor. Jy kan ook die kinders vra watter klanke was hard en watter klanke was sag.
Het jy geweet? Sang en musiek is belangrik in elke kultuur en dis nog 'n kragtige manier om taal te leer veral as dit op so 'n prettige manier gedoen word. Dit bou kreatiwiteit.
Hoe om 'n ratel te maak: Read More
Neem 'n bottel en was dit deeglik.
Plaas 'n handvol klippies of krale in die bottel.
As jy die klippies of krale wat in die bottel is, meng,dan is dit baie interressants om na te kyk.
Heg die deksel met gom vas, of draai dit baie styf vas.
Gebruik die ratel wanneer daar liedjies of rympies gesing word. Moedig ouer kinders aan om die ratel te gebruik as hulle hul geliefkoosde liedjie sing.
Skryf 'n inkopielys
Laat jou kind toe om jou te help om 'n inkopie lys te skryf. Terwyl jy met jou kind gesels oor wat die familie van die winkel gaan benodig, kan jy jou kind die geleentheid gee om van die items op die lys te skryf. Kinders sien hierdie nie as 'n skryf aktiwiteit nie, maar liewers as 'n grootmens taak en dit maak dit prettig. Read More
Dink net hoe opgewonde hulle sal wees as jy die lys wat hulle help skryf het, saamneem, wanneer julle inkopies doen.
Jonger kinders sal miskien 'n prentjie van die item wil teken. Kinders sal moontlik net in staat wees om die die eerste klank in die word te skryf, en soos hulle die klanke in die woorde hoor, sal hulle probeer-'n-bietjie spelling toepas. Hierdie is 'n belangrike stap vir die kind om as 'n skrywer te ontluik. So prys al hulle pogings!
Gebruik bemoedende en positiewe frases wanneer jou kind probeer skryf. Wanneer kinders besef dat gedrukte teks belangrike boodskappe bevat, sal hulle meer gewillig wees om te probeer skryf.
Gesels oor jou kind se tekeninge
Kinders geniet dit om te teken. Hoe meer hulle teken, hoe meer raak hulle bewus van besonderhede rondom hulle. Hulle kan hul gunsteling deel van die storie teken, of van 'n ervaring of hulle kan die denkbeeldige karakters en ook die konteks teken.Read More
Gesels oor hulle tekeninge en prys hulle pogings. Moedig jou kind aan om 'n kans te neem en hulle idees neer te skryf al is dit net 'n gekrabbel of doellose letters.
Jy sal jou kind help om hulle woordeskat uit te brei, hulle denk en vaardighede ontwikkel, asook fisiese vaardighede wat hulle sal benodig om te skryf.
Speel tel speletjies
Het jy geweet? As kinders elke dag tel sal hulle gou die korrekte volgorde van getalle leer. Dit sal hulle met Wiskunde help wanneer hulle begin skoolgaan.Luister hoe kinders tel, maar moet hulle nie kritiseer as hulle foute maak nie, hulle leer nog. Read More
Aktiwiteit: Ruim tyd in sodat jou kind elke dag tel. Tel die mense in jou familie, tel die aartappels wanneer jy aandete kook, tel die motors wat by julle verby ry terwyl julle stap en moet nie vergeet om vingers en tone te tel nie!
Gesels oor gedrukte teks
As ons kinders aanmoedig om uithang borde, handelsmerksname (logos) en etikette waar te neem, sal hulle meer geinteresseerd raak in die drukwerk rondom hulle. Hulle sal dan na foto's of logos kyk en dan probeer uitwerk wat die gedrukte teks se. Hulle sal begin sien dat woorde of die teks 'n doel het en ons iets nuttigs kan vertel. Read More
Dikwels is die herkenning van logos en padtekens die kind se eerste lees proses. Een van die eerste stappe in lees is dat kinders oplet dat tekens, simbole en gedrukte teks betekenis het. Logos is lekker om te lees, want dit het kleur en lettertipes wat kinders help om dit te herken. Dit is so ontwerp om uit te staan en opgelet te word. Sodra hierdie tekens aan kinders gewys word, sal hulle dit oral waarneem en dit ook oral begin lees.
Aktiwiteit: Soek in jou huis vir gedrukte tekse en etikette op verpakkings. Vestig jou kind se aandag daarop. Gebruik pamflette van kruideniersware of advertensies wat in koerante voorkom. Moedig jou kind aan om die logo en gedrukte teks op te let en te raai wat die woorde se. Hierdie is een van die belangrike stappe om leser te word.
Praat oor 'n familie gebeurtenis
Soek vir 'n foto wat jou herinner aan 'n baie spesiale familie gebeurtenis. Gebruik woorde soos Waar? Wat? Waarom, Wanneer? en Wie? om oor die gebeurtenis te praat.
As jy nie 'n foto in die hande kan kry nie, dan begin jy jou geselsie met: "Onthou jy die tyd toe……" Read More
Jy kan hierdie aktiwiteit uitbrei deur 'n lee vel papier in 'n klein boekie te vou. Nou kan die storie neergeskryf word.
kinders teken 'n prentjie op elke bladsy wat ooreenstem met die sinne wat hulle geskryf het. Ouer kinders kan op hul eie die storie skryf.
Dit sal so wonderlik wees as ons kinders kan aanmoedig om 'n klein biblioteek van familie stories op te bou.
Hierdie aktiwiteit gee kinders die geleentheid om hulle idees in die regte volgorde te sit en hulle leer hoe om taal te gebruik as hulle oor
stories praat wat in die verlede gebeur het. Wanneer jy die gesprek inskerp met vrae soos: Waar, Wie, Wanneer, Waarom en Hoe, help jy jou kind om hulle denk vaardighede te verskerp.
Speel met blokkies en legkaarte
Wanneer kinders met blokke of kartondose en houers van verskillende groottes speel, leer hulle om een voorwerp bo-op 'n ander een te balanseer. Hulle leer waarom dit balanseer en waarom dit omval. Kinders leer dus om probleme op te los, om kreatief te wees en om saam te werk.
Wanneer kinders speel en bou, kan jy 'n paar minute bestee om hulle aan te moedig asook om nuwe woorde bekend te stel soos: balanseer, rond, vierkantig, kleiner as, langer as, dieselfde, oor, onder, bo-aan en onderaan. Dit is belangrike woorde vir skoolwiskunde.
Hoekom is dit belangrik? Kinders geniet die oorvertel van stories deur voorgee speel. Deur voorgee speel leer hulle ook hoe om met hul maats te kommunikeer en nuwe idees en verbeelding vir stories te ontwikkel. Dit is ook baie terapeuties om 'n verskillende rol te speel en die wêreld in n ander opsig te aanskou.
Versamel verskillende items rondom die huis wat kinders kan gebruik vir voorgee speel. Bv. hoede, sakke, boeke, klere, komberse, stoele, plastiese lepels en rolbal. Geniet dit!
Deel positiewe familie en alledaagse stories
Wanneer kinders stories uit familielede se verlede hoor, gee dit hulle 'n gevoel van aanvaarding in hulle familie. Hulle leer ook van die spesiale taal waarin hierdie stories van die verlede vertel was. As jy na stories luister, maak dit vir jou makliker om jou eie stories te vertel en skryf. Read More
Sommige tye wil kinders hul eie stories vertel, maar 'n gebrek aan woordeskat veroorsaak dat die woorde nie vinnig genoeg uitkom nie. Kinders raak frustreerd. Dit wil voorkom dat hulle huiwerig is en woorde herhaal. Dit is die tyd dat jy nou geduldig moet wees en nie jou kind terg of kritiseer nie.
Aktiwitiet: Deel stories en maak klein boekies
– Moedig ouer familielede aan om hulle stories te vertel, veral stories oor hoe slim en dapper hulle was.
– Gebruik dan hierdie stories om verskillende familie- storie boekie te maak.
Gebruik bemoedigende woorde
Alle kinders leer die beste wanneer hulle voel hulle word ondersteun en aangemoedig. Of hulle jou 'n storie vertel of 'n prent teken, of besig is om te probeer skryf of lees – wees geduldig en weet dat leer 'n reis is. Read More
Gebruik positiewe en bemoedigende woorde om jou kind se vertroue te bou en om hulle te motiveer om aan te hou probeer.
n' Goeie probeerslag…
Ek hou van jou gedagte…
Jy's op die regte pad…
Dink nog 'n bietjie, dink nog 'n bietjie…
Ek hou van die manier waarop jy dink…
Dis goed day jy probeer…
Verduidelik of beskryf hoe dinge werk
Daaglikse interaksies is wonderlike geleenthede om te beskryf en te praat oor hoe dinge werk. As jou kind bv" Die lang neus van 'n olifant" op die foto uitwys, kan jy dit beaam en se: Ja dit word 'n slurp genoem en 'n olifant gebruik dit om hulle self te was en na kos uit te reik. Read More
As jou kind met speelgoed in water speel, kan jy praat oor dinge wat dryf of sink. As julle eet en die kind se dat haar gunsteling groente wortels is, kan jy noem: Het jy geweet dat wortels onder die grond groei?
Jy kan elk dag geleenthede vind en praat oor die manier waarop dinge werk of die rede waarom ons dinge doen. Jy bou dus hierdeur die woordeskat van die kind en brei hul kennis oor die wereld uit.
Maak die trollie vol!
Teken 'n prentjie van 'n inkopies trollie of 'n inkopies mandjie. Vra jou kind om prente uit te knip van die goed wat hy/sy graag wil gaan "koop". Read More
Hierdie prente word op die inkopies trollie of mandjie geplak. Deur hierdie aktiwiteit te doen kan die kind besluit wat hy/sy graag wil koop. Dit kan benodighede wees vir hulle gunsteling kos, of vir 'n partytjie of miskien net gesonde kos items..
Hierdie aktiwiteit is baie goed om knip vaardighede te bevorder. Kinders leer ken ook oor die wereld rondom hulle. Soos kinders die name van items leer kan jy hulle ook bewus maak van die werklike woorde bv "steri stumpie" word ook 'n melkskommel genoem.
Maak speeldeeg tuis
Dis baie goed om speeldeeg saam met kinders by die huis te maak. Jy kry die geleentheid om jou kind se taal op te bou sonder dat hulle besef dat hulle besig is om te leer. Woordeskat soos koppie, tafellepel en nagereg lepel kan ons by meting gebruik. Woorde soos meng, voeg by, roer, bere, droog en taai kan ook by jou kind se woordeskat gevoeg word. Read More
Ouer kinders kan raai watter kleure daar verkry word as hulle sekere kleure meng. Dit gee hulle 'n geleentheid vir "probleem oplossing" bv "Watter bestanddeel kan ek byvoeg as die mengsel te droog of te taai is?"
Wanneer kinders speeldeeg plat druk of vorm, versterk dit hulle handjies en vingerspiere. Dit help dat kinders se hande minder moeg voel wanneer hulle teken of skryf.
Skep 'n speeldeeg karakter met u kinders
Laat jou kind toe om 'n speeldeeg karakter te maak. Hulle kan stokkies, klippies, knopies en bottel doppies gebruik om die arms, bene en oe te maak. Hulle kry dus die geleentheid om hulle karakter sy eie persoonlikheid te gee. Hierdie aktiwiteit help kinders om kreatief te dink. Hulle moet die goed wat tot hul beskikking is, gebruik om die karakter wat in hulle kop is, te skep. Wat 'n wonderlike probleem-oplossing stategie. Help jou kind om aan 'n storie te dink wat hierdie karakter voorstel. Read More
Die volgende vragies sal help:
Wat is sy naam? Waar woon hy? Van watter dinge hou hy? Dink aan iets snaaks of interessants wat eendag gebeur het. Wat het toe volgende gebeur? Hoe het die storie ge-eindig?
Onthou, dis meer belangrik vir kinders om hierdie "probeer-'n-bietjie skryfwerk aktiwiteit te doen en om idees op papier te kry en daarom fokus ons nie op die spelling van woorde nie. Kyk na die prentjies met die prettige speeldeeg karakters. Dink aan die wonderlike stories wat daar vertel en geskryf kan word.
Bemoedig altyd julle kinders en geniet wat jy doen!
Skryf briefies/teken prentjies vir familie lede
Gebruik 'n lee fles of blik om 'n eenvoudige posbus te maak. Moedig jou kind aan om ' prentjie te teken of om 'n briefie te skryf vir elke famillie lid.
Doen hierdie aktiwiteit oor die loop van 'n paar dae. Maak seker dat jy niemand uitlos nie. Jy kan selfs al die familie lede kry om deel te neem aan hierdie aktiwiteit. Herinner almal om hulle prentjies en briefies te pos! Read More
Wanneer almal saam is, lees dan die briefies en deel julle tekeninge. Wanneer die kind die geleentheid gegee word om vir 'n spesifieke rede te skryf, leer dit die kind dat skryfwerk prettig en betekenisvol kan wees. Skryfwerk is nie net 'n aktiwiteit wat jy by die skool hoef te doen nie.
Onthou: Prys julle kinders se pogings en probeer om hulle nie te oorkorrigeer nie. Kinders voel goed as hulle sukses behaal. As die aktiwiteit prettig is, sal hulle dit meer gereeld oefen en hulle sal meer gemotiveerd voel.
Gebruik 'n lee fles of blik om 'n eenvoudige posbus te maak. Moedig jou kind aan om ' prentjie te teken of om 'n briefie te skryf vir elke famillie lid. Doen hierdie aktiwiteit oor die loop van 'n paar dae. Maak seker dat jy niemand uitlos nie. Jy kan selfs al die familie lede kry om deel te neem aan hierdie aktiwiteit. Herinner almal om hulle prentjies en briefies te pos! Read More
Help u kleintjies om hul letters op 'n prettige manier te oefen!
Jy kan kinders op 'n prettige manier leer hoe om letters te oefen. Hierdie informele metodes is vinniger en meer doeltreffend. Die kinders geniet dit meer as die formele werk wat hulle in hul skryfboeke doen. Hier volg 'n paar wenke hoe ons kinders kan leer om letters te oefen: Read More
Vorm letters met speeldeeg.
Skryf letters met vingers of stokke in die sand. ( Jy kan jou eie klein sandbak maak en hierdie aktiwiteit binnenshuis doen.)
Gebruik 'n verfkwas en water om letters op beton oppervlakke te verf. Kinders kan dus teen mure en op vloere teken.
Gebruik bordkryt om groot letters op vloere en mure te skryf.
Ons heg prente aan om te wys hoe kinders letters kan oefen.
Onthou, die wagwoord is: PRET MET LETTERS.
'Ek sien met my klein ogie…'
Ek sien met my klein ogie is 'n genotvolle speletjie om te speel wanneer kinders letterklanke leer en oefen. Onthou, vir die aanleer van lees en skryf, moet kinders leer hoe letters klink bv ssssss. Later word daar meer klem gele op lettername.
Hoe om die aktiwiteit te doen: Read More
– Versamel verskillende voorwerpe by die huis
– Dit kan speelgoed of selfs voorwerpe wees wat ons in die kombuis of badkamer vind
– Maak seker dat hierdie voorwerpe veilig is om te hanteer
– Plaas die voorwerpe op 'n tafel
– Elkeen kry 'n beurt om te se: 'Ek sien met my klein ogie iets wat begin met bv. Sssssss'.
– Die ander spelers moet raai watter woord dit is bv. 'seep'.
– Die persoon wat reg raai kry dan 'n beurt en se – Ek sien met my klein ogie-
Kyk na die prent dan kan jy solank die eerste rondte speel. Daarna kan jy jou eie voorwerpe gebruik om die speletjie te speel.
Hierdie speletjie help kinders om aandagtig na leidrade te luister. Wanneer kinders die vaardigheid ontwikkel om meer aandagtig te luister, stel dit hulle in staat om meer informasie in te neem. Dit help hulle om instruksies te volg en om meer aandag te skenk wanneer die onderwyser iets verduidelik.
Geniet die speletjie!
Maak 'n alfabetboekie
Maak 'n klein boekie deur A4 papier te vou. Kies 'n fokusletter. Skryf hierdie letter op die voorblad van die kleinboekie in duidelike kleinletters. Kyk na die instruksies hier asook die voorbeeld in die prent. Vra jou kind om aan voorwerpe te dink wat met die fokusletter begin. Gee dan jou kind die geleentheid om op elke bladsy 'n prentjie te teken. Read More
Elke prent kry 'n byskrif. Vra jou kind om met sy vinger oor die fokusklank te teken. Moedig jou kind aan om die eerste klank te skryf en dan kan jy die res van die woord skryf.
Onthou, in Engels en Afrikaans is die fokusklank aan die begin van 'n woord bv in Engels is "s" vir "sock" of "salt". In Afrikaans is "t" vir "tak" of "tamatie". In isiXhosa is die fokusklank nooit eerste nie bv. "b" in "ubisi" en "p" in "ipentsile" of "m" in "imati".
Hierdie aktiwiteit leer kinders om aandag te skenk aan die klanke in woorde. Dit leer hulle ook dat elke klank 'n "vorm" het of dat dit op 'n spesiale manier geskryf word.
Hierdie is 'n baie goeie aktiwiteit vir kinders wat in Gr R of Gr 1 is.
Hoe jy karton kan gebruik om boeke te maak
Jy benodig karton, verpakkings kleefband ( packaging tape) of kabel binders (cable ties), vetkryt, viltpunt penne, sker, gom, kalender, familie fotos, pamflette
Instruksies Read More
* Gebruik 'n eenvoudige, dog duidelike prent vir elke bladsy van die boek
*Kies groot, helder kleurige prente
*Jy plak dan 'n prent op elke bladsy
*Jy kan jou boekies volgens 'n tema maak
*Dit kan die volgende temas insluit: gesigte, diere, blomme, motors, goed waarvan jou baba hou, families, kos.
*Daar is nog baie ander temas wat jy kan gebruik
Waarom hierdie soort aktiwiteit so belangrik is
Wanneer 'n kind voorgee-lees doen of met 'n volwassene lees, is dit een van die beste maniere om jou kind bewus te maak dat lees interresants en pret is. As ouers vir kinders lees, gee dit hulle die geleentheid om veel beter op skool te vaar. Hierdie soort interaksie is een van die mees kragtigste leer oomblikke vir kinders. Dit is 'n belangrike deel van ouerskap in kinders se kinderjare en selfs in primere skool.
Maak n Legkaart
Die prent toon 'n tuisgemaakte vierstuk-legkaart. Die legkaart is gemaak van 'n prent wat op 'n stuk karton geplak is en toe uitgeknip is.
Legkaartbou is 'n goeie geleentheid om die stukke van die legkaart raak te sien en te beskryf. Read More
Byvoorbeeld: "Hierdie stuk het 'n reguit kant en hierdie kant het 'n hoek"; 'Kan jy 'n stuk met die olifant se grys slurp vind?'
Deur so te praat, word kinders aangemoedig om mooi te kyk en dit gee vir hulle woorde om te beskryf waarna hulle soek.